Sisekaitseakadeemia 2018/2019. õppeaasta

**KROSSIJOOKSU MEISTRIVÕISTLUSTE**

 **J U H E N D**

## I EESMÄRK

* Pakkuda akadeemia õppuritele, töötajatele ja vilistlastele sportimis- ja liikumismotivatsiooni
* Selgitada Sisekaitseakadeemia 2018/2019. õppeaasta paremad individuaalvõistlejad ja võistkonnad krossijooksus.

## II AEG JA KOHT

**NELJAPÄEVAL, 20. septembril algusega kell 12.00 Pirita terviseradadel.** Stardipaik on Pirita spordikeskusest/velotrekist paarsada meetrit mööda suusaraja põhja Lükati silla suunas.

**III VÕISTLUSDISTANTS ON naistele 1 ja meestele 3 kilomeetrit. Joostakse 1 km pikkusel ringil.**

Kuna spordipäeval osalemine on kohustuslik, siis tuleb kõigil õppureil need distantsid läbida. Kes pole jooksutrenni teinud, võib raja läbida kiirkõnniga.

## IV OSAVÕTJAD

Osa võivad võtta kõik akadeemia õppurid ja töötajad. Akadeemia vilistlastele on eelregistreerimisega osalemine lubatud väljaspool medaliarvestust.

## V VÕITJATE SELGITAMINE

Individuaalne paremus selgitatakse vastavalt distantsi läbimise ajale. Võistkondlik paremusjärjestus selgitatakse võistkonna mees- ja naisvõistlejate poolt teenitud individuaalsete punktide liitmise teel järgmiselt:

1. koht nii palju punkte, kui palju võistlejaid vastaval distantsil osaleb

2. koht 1 punkt vähem, kui 1. koha võistlejal

3. koht 2 punkti vähem, kui 1. koha võistlejal, jne

viimane koht - 1 punkt. Võidab suurima punktisumma kogunud võistkond, võrdsete punktide korral otsustab paremuse individuaalne parem koht. Võistkondlikku arvestust peetakse kolledžite, töötajate ja sisejulgeoleku magistrantide vahel.

## VI AUTASUSTAMINE

Medalitega autasustatakse individuaalseid esikolmikuid ja rändkarikaga võistkondlikku võitjat. Osalejate vahel loositakse välja toetajate auhindu.

**VII ÜLDKÜSIMUSED**

Võistlustel juhindutakse Eesti Vabariigis kehtivatest võistlusmäärustest. Võistluste käigus üles kerkinud küsimused lahendatakse kohtunike kogu poolt.

**VIII REGISTREERIMINE**

Registreerimine ja numbrite jagamine võistluste stardipaigas 20. septembril alates kell 11.30.

Epp Jalakas

spordijuht-lektor

JOOKSURAJA SKEEM

